b"\n_START_ARTICLE_\nVerbano-Cusio-Ossolan maakunta\n_START_SECTION_\nMaantiede\n_START_PARAGRAPH_\nMaakunta rajoittuu kaakossa Maggiorej\xc3\xa4rveen, l\xc3\xa4nness\xc3\xa4 Valais\xe2\x80\x99n Alppeihin ja pohjoisessa Lepontisiin Alppeihin. Maakunnan asutus on keskittynyt Tocejoen ja sen sivujokien laaksoihin sek\xc3\xa4 Maggiorej\xc3\xa4rven l\xc3\xa4nsirannalle. Pohjoisosa on vuoristoinen ja laaksoinen Ossolan seutu. Maggioren lis\xc3\xa4ksi maakunnan etel\xc3\xa4osassa on toinen j\xc3\xa4rvi, Lago d'Orta._NEWLINE_Verbano-Cusio-Ossolan maakunnan naapurialueet ovat Vercellin ja Novaran maakunnat etel\xc3\xa4ss\xc3\xa4, sveitsil\xc3\xa4inen Valais\xe2\x80\x99n kantoni l\xc3\xa4nness\xc3\xa4 ja pohjoisessa sek\xc3\xa4 Ticinon kantoni id\xc3\xa4ss\xc3\xa4.\n_START_SECTION_\nLiikenne\n_START_PARAGRAPH_\nMaantie- ja rautatiereitit muualle Italiaan kulkevat Maggiore- tai Lago d'Orta -j\xc3\xa4rvien rantaa pitkin. My\xc3\xb6s Maggiorej\xc3\xa4rven poikki Verbanian Intrasta Lavenoon on lauttayhteys . Sveitsiin p\xc3\xa4\xc3\xa4see Simploninsolan ja Simplonin rautatietunnelin kautta tai Valle Vigezzon laakson kautta.\n_START_SECTION_\nKaupungit\n_START_PARAGRAPH_\nMaakunnan v\xc3\xa4ekk\xc3\xa4imm\xc3\xa4t kaupungit ovat Verbania (30\xc2\xa0961 asukasta 31.12.2015), Domodossola (18\xc2\xa0192) ja Omegna (15\xc2\xa0398)."